ZAPISNIK

47. sjednice Vijeća Mjesnog odbora Kupinečki Kraljevec I.,
održane 25. veljače 2025. (utorak),
 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina članova Vijeća (4/5) što znači da Vijeće može pravovaljano odlučivati te otvara 47. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 46. sjednice. Otvara raspravu.      

       Vijeće je jednoglasno (4 „za“) usvojilo zapisnik 46. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
      Vijeće je jednoglasno (4 „za“) usvojilo 
dnevni red:
1. Informacija o sastanku sa predstavnicima Vodoopskrbe i odvodnje d.o.o. održanom 19. veljače 2025.
2. Informacija o Planu komunalnih aktivnosti Gradske četvrti Brezovica u 2025.

     3.   Obavijesti, pitanja i prijedlozi          

Ad 1) Informacija o sastanku sa predstavnicima Vodoopskrbe i odvodnje d.o.o. održanom 19. 
           veljače 2025.
         Predsjednik Vijeća, Žarko Vučak upoznaje članove Vijeća da je na sastanku sa predstavnicima Vodoopskrbe i odvodnje d.o.o. održanom 19. veljače 2025. informiran da je u tijeku postupak javne nabave za izgradnju vodoopskrbne mreže i mreže odvodnje u ulicama Kraljevečki brijegi V i VI. odv. 

Iznosi nezadovoljstvo što su uporabljiva samo dva izvedena priključka odvojaka na glavni vod u ulici Kraljevečki brijegi, a što je inicirano da bi se izbjegli prijekopi novouređenog kolnika.
Konstatira se da članica Vijeća, Lucija Josipović nazoči sjednici.

Predstavnik Vodoopskrbe i odvodnje je rekao da će u cilju iznalaženja rješenja navedene problematike razgovorati s predstavnicima Gradskog ureda za obnovu, izgradnju, prostorno uređenje i komunalne poslove. Vezano uz izgradnju odvodnje otpadnih voda II. etapa - Starjak, Vodoopskrba i odvodnja d.o.o. je planirala sredstva u 2025.  Treba riješiti još par imovinsko-pravnih odnosa te bi projekt prije raspisivanja natječaja išao na javno savjetovanje. Vezano uz nastavak gradnje kanalizacije u ulici Kraljevečki brijegi, tražio je da se  ulica Kraljevečki brijegi izdvoji iz projekta, kao poseban projekat sa posebnom dozvolom te je predstavnik Vodoopskrbe i odvodnje izjavio da će razmotriti tu mogućnost.
Potpredsjednica Vijeća, Ivana Pogačić kritizira i izražava nezadovoljstvo na kontinuirani loš rad Vodoopskrbe i odvodnje d.o.o. Dinamika realizacije projekata kanalizacije i vodoopskrbe je katastrofalno loša.
Ad 2) Informacija o Planu komunalnih aktivnosti Gradske četvrti Brezovica u 2025.
          Predsjednik Vijeća, Žarko Vučak konstatira da su članovi Vijeća primili Plan komunalnih aktivnosti sa izmjenama u pisanom obliku te otvara raspravu. 
          Članica Vijeća, Lucija Josipović izjavljuje da je Plan sramotan budući da su akcije s područja Mjesnog odbora Brezovica i Mjesnog odbora Horvati. Izražava nezadovoljstvo na neravnomjernu raspodjelu sredstava. Što se tiče akcija s područja MO Kupinečki Kraljevec I. to su uglavnom sitnice. Nadalje, podsjeća da je u početku mandata Vijeće Mjesnog odbora Kupinečki Kraljevec I. planiralo osam akcija te da je od tih osam izvedena samo jedna. Osobno je predlagala dvije akcije: nastavak izgradnje oborinske odvodnje u ulici Starjak do k.br. 94 te prespajanje kućanstava u  odvojku ulice Starjak prema kbr. 103, na javnu vodoopskrbnu mrežu te da niti jedna od navedenih akcija nije riješena.
          Predsjednik Vijeća, Žarko Vučak navodi da je pitao predstavnike Vodoopskrbe i odvodnje d.o.o. treba li Vijeće osigurati sredstava u Planu komunalnih aktivnosti za prespajanje priključaka u odvojku ulice Starjak na novi vod te mu je rečeno da Vodoopskrba i odvodnja nije nikad preuzela taj cjevovod u održavanje.
          Potpredsjednica Vijeća, Ivana Pogačić iznosi problematiku lupanja poklopaca šahtova odvodnje u ulici Kraljevečki brijegi. Po prijavi su na teren izašle Zagrebačke ceste, no sljedeće dvije godine ne mogu preuzeti prometnicu na održavanje radi garantnog roka, odn. izvođač radova ju je dužan održavati.
          Predsjednik Vijeća, Žarko Vučak navodi da mu je rečeno da će u roku od deset dana to biti riješeno.

Ad 3) Obavijesti, pitanja i prijedlozi 
          Vezano uz odgovor Gradskog ureda za katastar i geodetske poslove na upit o katastarskoj izmjeri k.o. Starjak, Lucija Josipović navodi da je odgovor sramotan jer je izmjera k.o. Starjak bila prije tražena od izmjere k.o. Horvati te je intervencijom člana Vijeća Gradske četvrti Brezovica, Zlatka Katulića izmjera k.o. Starjak izbačena iz plana, a uvrštena je izmjera k.o. Horvati te sada još Gradski ured za katastar na bezobrazni način odgovora da je izmjera k.o. Starjak u desetogodišnjem planu.
       Budući da se nitko ne javlja za riječ, predsjednik Vijeća zaključuje 47. sjednicu Vijeća Mjesnog odbora Kupinečki Kraljevec I.

           Dovršeno u 20,45  sati.
         Zapisnik vodila:
           Lidija Špišić
     KLASA: 024-08/25-003/520
     URBROJ: 251-13-11-8/005-25-2
     Kupinečki Kraljevec, 25. veljače 2025. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 47. sjednici Vijeća Mjesnog odbora Kupinečki Kraljevec I.,

25. veljače 2025.

